Document ID: 32005D0620

KOMMISSIONENS BESLUTNING
af 18. august 2005
om ændring af bilag II til Rådets beslutning 79/542/EØF for så vidt angår import af fersk kød fra Argentina og Rusland
(meddelt under nummer K(2005) 3147)
(EØS-relevant tekst)
(2005/620/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, stk. 1 og 4, og
ud fra følgende betragtninger:
(1)
I del 1 i bilag II til Rådets beslutning 79/542/EØF af 21. december 1979 om en liste over tredjelande og dele af tredjelande og om dyre- og folkesundhedsbetingelser og udstedelse af veterinærcertifikat ved import til EF af levende dyr og fersk kød er der opstillet en liste over tredjelande og dele af tredjelande (2), hvorfra det er tilladt for medlemsstaterne at importere visse levende dyr og fersk kød af disse.
(2)
Område AR-4 i Argentina er mund- og klovesygefrit uden vaccination. Dette kommer korrekt til udtryk i de særlige betingelser, der er anført i del 1 i bilag II til beslutning 79/542/EØF, ifølge hvilke det for det pågældende område er tilladt at anvende veterinærcertifikaterne BOV, OVI, RUW og RUF. Det, der i listen over tredjelande og dele af tredjelande i del 1 i bilag II til nævnte beslutning er vist i rækken vedrørende område AR-4, er imidlertid ikke i overensstemmelse hermed. Af hensyn til klarheden og sammenhængen bør RUW og RUF derfor indsættes i den pågældende række.
(3)
Den anførte anvendelsesdato for de geografiske og tidsmæssige restriktioner vedrørende område AR-8 er ukorrekt og kan medføre uklarhed. Af hensyn til klarheden bør anvendelsesdatoen i skemaet over de særlige betingelser rettes til den 17. marts 2005 for den periode, hvor import ikke er tilladt.
(4)
Regionen Murmansk i Rusland godkendes med henblik på import til Fællesskabet af kød fra opdrættede ikke domesticerede dyr undtagen dyr af svinefamilien og hestefamilien. Rusland har anmodet Kommissionen om at optage Yamalo-Nenets autonome okrug på listen over tredjelande og dele af tredjelande, hvorfra det er tilladt at importere fersk kød af opdrættede rensdyr til Fællesskabet.
(5)
Efter anmodningen gennemførte Levnedsmiddel- og Veterinærkontoret (FVO) et kontrolbesøg i Yamalo-Nenets autonome okrug den 22.-26. november 2004. Konklusionen af kontrolbesøget er, at dyresundhedssituationen i området er tilfredsstillende, og at den kompetente veterinærmyndighed fremlægger passende garantier for, at fællesskabslovgivningen er overholdt, navnlig bestemmelserne i artikel 8, stk. 1, i direktiv 2002/99/EF. Endvidere fremlagde Rusland en handlingsplan, der på tilfredsstillende vis imødekommer alle anbefalingerne i rapporten fra kontrolbesøget.
(6)
Yamalo-Nenets autonome okrug bør derfor godkendes med henblik på import til Fællesskabet af fersk kød fra opdrættede ikke domesticerede dyr undtagen dyr af svinefamilien og hestefamilien
(7)
Del 1 i bilag II til beslutning 79/542/EØF bør ændres i overensstemmelse hermed.
(8)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Del 1 i bilag II til beslutning 79/542/EØF erstattes af teksten i bilaget til nærværende beslutning.
Artikel 2
Denne beslutning træder i kraft på tredivtedagen efter offentliggørelsen i Den Europæiske Unions Tidende.
Den finder straks anvendelse.
Artikel 3
Denne beslutning er rettet til medlemsstaterne.
Udfærdiget i Bruxelles, den 18. august 2005.

Labels: 17
0
3
6
18